31995R0711
L 073/13
JURNALUL OFÍCIAL AL UNIUNII EUROPENE
REGULAMENTUL (CE) NR. 711/95 AL CONSILIULUI
din 27 martie 1995
de modificare a Regulamentului (CEE) nr. 2075/92 privind organizarea comună a pieței în sectorul tutunului brut
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 42 și 43,
având în vedere propunerea Comisiei (1),
având în vedere avizul Parlamentului European (2),
întrucât Regulamentul (CEE) nr. 2075/92 (3) stabilește măsurile de orientare și limitare a producției de tutun brut; întrucât, având în vedere experiența câștigată, este necesară modificarea acestuia în scopul unei mai bune orientări a producției;
întrucât cultivatorilor trebuie să li se plătească în final întreaga primă; întrucât statele membre care decid în acest sens trebuie să aibă posibilitatea de a plăti primele în mod direct cultivatorilor;
întrucât este necesar să se stabilească, în cazul fiecărui cultivator, cantitățile produse și care se califică pentru prime; întrucât statele membre trebuie să distribuie cotele între cultivatorii în cauză, în limita pragurilor de garanție fixate, sensul normelor comunitare prevăzute în acest scop fiind acela de a asigura o alocare echitabilă, pe baza cantităților livrate în trecut, cifrele de producție neobișnuit de mari sau mici nefiind, de regulă, luate în considerare;
întrucât tutunul produs de cultivatori peste cotă nu conferă dreptul la primă; întrucât, cu toate acestea, trebuie să se ia în considerare posibilitatea unei supraproducții neintenționate; întrucât este necesar ca părțile interesate să poată reporta aceste surplusuri, în anumite limite, până la următoarea recoltă, cu condiția nedepășirii cotelor combinate pentru cele două recolte;
întrucât statele membre care sunt în măsură să procedeze astfel trebuie să aibă posibilitatea de a plăti primele în mod direct cultivatorilor începând cu recolta anului 1994,
ADOPTĂ PREZENTUL REGULAMENT:
Articolul 1
Regulamentul (CEE) nr. 2075/92 se modifică după cum urmează:
1.
Articolul 6 se înlocuiește cu următorul text:
„Articolul 6
(1) Contractele de cultivare includ următoarele:
-
angajamentul unei întreprinderi de prelucrare primară de a plăti cultivatorului prețul de achiziție și, dacă organismul competent al statului membru nu plătește prima direct cultivatorului, o plată egală cu prima pentru cantitatea contractată și livrată efectiv;
-
angajamentul cultivatorului de a livra întreprinderii de prelucrare primară tutun brut care îndeplinește cerințele calitative prevăzute în contract.
(2) Agenția competentă a statului membru plătește prima cultivatorului, pe baza prezentării unui act doveditor de livrare a tutunului sau rambursează prima întreprinderii de prelucrare primară, dacă aceasta din urmă a plătit cultivatorului o sumă egală cu prima, pe baza prezentării unui act doveditor de livrare a tutunului de către cultivator și de plată a sumei menționate la alineatul (1).”
(2)
La articolul 7, a patra liniuță se înlocuiește cu următorul text:
„-
eventuala obligație a întreprinderilor de prelucrare primară sau a cultivatorilor de a oferi o garanție, precum și condițiile care reglementează depunerea și eliberarea garanției în cazul solicitării unui avans.”
3.
Articolul 9 se înlocuiește cu următorul text:
„Articolul 9
(1) Pentru a se asigura respectarea pragurilor de garanție, pentru recoltele anilor 1995, 1996 și 1997 se aplică un regim de cote de producție.
(2) În conformitate cu procedura prevăzută la articolul 43 alineatul (2) din tratat, Consiliul alocă între statele membre producătoare cantitățile disponibile din fiecare grupă de soiuri pentru fiecare recoltă.
(3) Pe baza cantităților alocate în conformitate cu alineatul (2) și fără a aduce atingere aplicării alineatului (4), statele membre repartizează cotele de producție între cultivatori proporțional cu cantitățile medii livrate pentru prelucrare în cei trei ani care preced anul ultimei recolte, defalcate pe grupe de soiuri. Cu toate acestea, producția anului 1992 și livrările din recolta respectivă nu se iau în calcul; acestea se înlocuiesc cu livrările din cel de-al patrulea an care precede anul ultimei recolte. Procedura de alocare a cotelor de producție pentru recoltele următoare nu este influențată de această distribuire.
(4) Dacă cotele sunt repartizate în conformitate cu alineatul (3), cantitățile de tutun brut care depășesc cantitățile maxime garantate aplicabile în temeiul Regulamentului (CEE) nr. 727/70 nu sunt luate în calcul, în special atunci când se calculează producția de referință.
Dacă este necesar, se va lua în calcul numai producția în limita cotelor alocate în cursul anilor avuți în vedere.”
4.
Articolul 10 se înlocuiește cu următorul text:
„Articolul 10
(1) Nu se plătesc prime pentru cantitățile care depășesc cota alocată cultivatorului.
(2) Prin derogare de la alineatul (1), cultivatorii pot livra producția excedentară în limita a 10 % din cotele pentru fiecare grupă de soiuri, excedentul fiind eligibil pentru prima acordată pentru recolta următoare, cu condiția ca, în cursul acesteia din urmă, partea în cauză să își reducă producția cu o cantitate corespunzătoare, astfel încât cotele combinate pentru cele două recolte să nu fie depășite.”
5.
Articolul 11 se înlocuiește cu următorul text:
„Articolul 11
Se adoptă normele de aplicare a prezentului titlu în conformitate cu procedura stabilită la articolul 23. Acestea cuprind, în special, corecțiile aduse metodei de repartizare a cotelor prevăzute la articolul 9 alineatul (4).”
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament se aplică începând cu recolta anului 1995, cu excepția articolului 1 alineatele (1) și (4), care se aplică începând cu recolta anului 1994.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 martie 1995.